 **Ministerul Mediului, Apelor și Pădurilor**

 **Agenţia Naţională pentru Protecţia Mediului**



|  |
| --- |
| **AGENŢIA PENTRU PROTECŢIA MEDIULUI OLT** |

**Extinderea rețelei de monitorizare a calității aerului la nivelul județului Olt**

În baza Acordului cadru nr. 999/16.02.2015 pentru achiziția publică de servicii în scopul realizării activităților multianuale ale Programului privind dezvoltarea și optimizarea Rețelei Naționale de Monitorizare a Calității Aerului (RNMCA), finanțat din bugetul Fondului pentru Mediu, Ministerul Mediului, Apelor și Pădurilor a furnizat în anul 2021 la APM Olt o stație de monitorizare a calității aerului (de tip fond urban).

Suplimentarea la nivelul județului Olt, cu încă o stație de monitorizare a calității aerului (de tip fond urban), pe lângă cea existentă ( de tip industrial), a rezultat în urma analizei efectuate la nivelul Ministerului Mediului, Apelor și Pădurilor și Agenției Naționale pentru Protecția Mediului, din perspectiva completării în anumite zone a tipului de puncte de prelevare, prin măsurări fixe, pentru o parte din poluanții atmosferici luați în considerare la evaluarea calității aerului.

Astfel la începutul anului 2020 a fost demarată procedura de identificare a amplasamentului pentru o staţie de tip fond urban, amplasament identificat în Slatina, Aleea Muncii nr.4, pentru care s-au făcut toate demersurile conform legislaţiei în vigoare pentru a fi dat cu folosinţă gratuită pentru o perioadă de 20 de ani Ministerului Mediului, Apelor şi Pădurilor.

După obţinerea documentelor de atribuire a terenului, au fost efectuate lucrări de împrejmuire cu gard şi realizare a unei căi de acces către staţie şi au fost efectuate lucrările pentru execuţia instalaţiei electrice de alimentare cu energie electrică a staţiei de monitorizare.

Odată încheiate aceste lucrări, în luna mai a anului 2021 a avut loc amplasarea propriu-zisă a staţiei şi punerea acesteia în exploatare, astfel că la nivelul judeţului Olt, funcţionează două staţii automate de monitorizare: o staţie de tip industrial OT-1 şi o staţie de tip fond urban OT-2.

Poluanţii monitorizaţi de stația automată de monitorizare a calității aerului, de tip industrial, OT 1, sunt: SO2, NO, NOx, NO2, CO, O3, particule în suspensie (PM10) iar cei monitorizați de stația automată de monitorizare a calității aerului, de tip fond urban, OT2, sunt: ozon și particule în suspensie (PM10 şi PM2,5).

De asemenea, în scopul interpretării datelor de calitatea aerului, sunt monitorizaţi şi o serie de parametri meteorologici: temperatura, precipitaţii, direcţia şi viteza vântului, umiditatea relativă, presiunea, radiaţia solară.

Interpretarea datelor înregistrate de stațiile automate de monitorizare a calității aerului ( OT 1 și OT2) pentru poluanții monitorizați, se face în conformitate cu prevederile Ordinului MMAP nr 1818 / 2020 privind aprobarea indicilor de calitate a aerului care reprezintă un sistem de codificare utilizat pentru informarea publicului privind calitatea aerului.

Indicele de calitate a aerului reprezintă un număr de la 1 (bun) la 6 (extrem de rău), care arată calitatea aerului în aria de reprezentativitate a stațiilor automate din cadrul RNMCA și poate fi indice specific de calitate a aerului și indice general de calitate a aerului.

Indicele specific și indicele general se actualizează orar. Sistemul calificativelor și codul culorilor asociate celor șase valori ale indicilor generali și ale indicilor specifici sunt prevăzute în tabelul de mai jos:

|  |
| --- |
| SISTEMUL CALIFICATIVELOR ŞI CODUL CULORILOR ASOCIATE CELOR ŞASE VALORI ALE INDICILOR GENERALI ŞI SPECIFICI |
|  **BUN** | **ACCEPTABIL** | **MODERAT** | **RĂU** | **FOARTE****RĂU** | **EXTREM****DE RĂU** |

Indicele specific de calitate a aerului, denumit în continuare indice specific, se calculează pe baza datelor brute din RNMCA pentru fiecare dintre următorii poluanți monitorizați:

1. dioxid de sulf (SO\_2) - medii orare;
2. ... dioxid de azot (NO\_2) - medii orare;
3. (O\_3) - medii orare; ...
4. particule în suspensie (fracțiile PM\_10 și PM\_2,5) - medie mobilă pe 24 de ore. ...

 Indicele general de calitate a aerului, denumit în continuare indice general, reprezintă un instrument de comunicare către public, ce permite descrierea periodică sub o formă simplă a informațiilor privind starea globală a calității aerului.

Indicele general se stabilește pentru fiecare dintre stațiile automate din cadrul RNMCA ca fiind cel mai mare dintre indicii specifici corespunzători poluanților monitorizați.

 Pentru a se putea calcula indicele general trebuie să fie disponibil cel puțin 1 indice specific corespunzător poluanților monitorizați.